ইম্ফাল, মার্চ ৬ : ইন্দিয়ান বোদি বিল্ডার্স ফেদারেসনগী মীৎয়েং মখাদা থা অসিগী ৪ অমদি ৫দা মধ্য প্রদেশকী রাতলানদা চত্থরিবা ১৩ শুবা জুনিয়র মেন্স মাষ্টার দেবিয়াং সিনিয়র উইমেন্স বোদি বিল্ডিং অমসুং ৪ শুবা জুনিয়র স্পোর্ট মডেল ফিজিক, লেদিজ উইমেন্স স্পোর্টস ফিজি নেসনেল চেম্পিয়ন্সিপ ২০২৩গী জুনিয়র মিষ্টার ইন্দিয়া টাইটেল মণিপুরগী ক্ষেত্রিময়ুম নিরজ সিংহনা লৌখ্রে।
 চেম্পীয়নশিপ অসিদা ওফিসিয়েল অমা য়াওনা মণিপুরগী বোডি বিল্ডার ৯ না শরুক য়াবগী মনুংদা মণিপুরনা পূন্না পোইন্ট ১৪০ স্কোর তৌদুনা টিম রান্নারস আপ তাবগা লোয়ননা ক্ষেত্রিমুয়ম নিরজ সিংহনা চেম্পীয়ন ওফ দা চেম্পীয়নগী মনা লৌখিবনি।  ক্ষেত্রিময়ুম নিরজ সিংহনা জুনিয়রগী কেজি ৭৫ গী কাঙলুপ্তা অহানবা পোজিসন ফংখিবগা লোয়ননা মোইরাং ময়ুম রাহুল মৈতৈনা জুনিয়র মেন্স বোদি বিল্ডিংগী কেজি ৫৫ গী কাঙলূপতা সিলভার মেদেল লোয়ননা লোংজম এলিসম মৈতৈনা ৭০ কেজিগী কাঙলূপতা সিলভার মেদেল লৌবা ঙমখি।
 জুনিয়রগী কেজি ৬৫ গী কাঙলুপ্তা লোইতোংবম নেত্রজিৎ সিংহনা মরীশুবা পোজিসন, জুনিয়রগী কেজি ৭০ গী কাঙলূপ্তা থোকচোম য়াইস্না মৈতৈনা মরীশুবা পোজিসনা লৌবা ঙমখিবনি।  চেম্পিয়ন্সিপ অসিদা মণিপুরগী শান্নরোয় পুন্না ৯না শরুক য়াবগা লোয়ননা কোচ কাম মেনেজার ওইনা এন কিসন সিংহনা লুচিংলি। 